open-index/open-wikipedia-markdown huggingface dataset:
பாபெல்

Lesson Nine GmbH, பாபெல் ஆகச் செயல்படுவது, என்பது சனவரி 2008-இல் இருந்து பல்வேறு மொழிகளில் கிடைக்கப்பெறும் ஒரு இடாய்ச்சு சந்தா அடிப்படையிலான ஒரு மொழி கற்றல் செயலியும் இணையக் கற்றல் தளமும் ஆகும். இது தற்பொழுது பதினான்கு மொழிகளில் வழங்கப்படுகிறது: இடச்சு, டேனியம், ஆங்கிலம்,

## வரலாறு
பாபெல் ஆனது Lesson Nine ஆல் பெர்லின், இடாய்ச்சுலாந்து-இல் இயக்கப்படுகிறது. 450 முழுநேர ஊழியர்களையும் தனிப்பட்டோரையும் பாபெல் கொண்டுள்ளது. இந்நிறுவனம் பெர்லின்‌-இன் சுற்றுப்புரமான மிட்டே-ஐ அடிப்படையாகக் கொண்டது.
இந்நிறுவனமானது ஆகத்து 2007-இல் மார்கசு மிட்டே மற்றும் தாமசு ஆல் என்பவர்களால் தொடங்கப்பட்டது. சனவரி 2008-இல் ஒரு இலவச பீட்டா (Beta) பதிப்பாக, சமூக அம்சங்களுடன் இந்த மொழி கற்றல் தளமானது இயக்கலைக்குச் சென்றது. 2008-இல் Kizoo Technology Ventures மற்றும் IBB Beteilligungsgesellschaft mbH ஆகியோர் பாபெல்-இன் முதல் முதலீட்டாளர் ஆயினர். பிறகு, 2009-இல் ERDF ஐரோப்பிய Structural Fund-ஆல் தோராயமாக ஒரு மில்லியன் (பத்து இலட்சம்) யூரோக்கள் பாபெல்-க்கு வழங்கப்பட்டன. புதிய விளைவாக்கப் பதிப்பு, பாபெல் 2.0 ஆனது, நவம்பர் 2009-இல் இயக்கலைக்குச் சென்றது.

பகுப்பு:ஆண்ட்ராய்டு மென்பொருட்கள்
இந்திய மானிடவியல் ஆய்வகம்

**இந்திய மானிடவியல் ஆய்வகம்** (**Anthropological Survey of India** (**AnSI**) மனிதப் பண்பாட்டு மானிடவியல் ஆய்வுகள் மற்றும் கள தரவு ஆராய்ச்சிகளில் ஈடுபட்டுள்ள  இந்திய அரசின் உயர்ந்த அமைப்பாகும். இது முதன்மையாக உடல்சார் மானிடவியல் மற்றும் பண்பாட்டு மானிடவியல் துறைகளில் செயல்படுகிறது. மேலும் இந்திய மானுடவியில ஆய்வகம், இந்தியப் பழங்குடியின மக்கள் மீது வலுவான கவனம் செலுத்துவதுடன், பிற சமூகங்கள் மற்றும் சமயக் குழுக்களின் பண்பாடுகள் மற்றும் மானிடவியல்சார் மொழிகளையும் ஆவணப்படுத்துகிறது.இந்திய அரசின்  பண்பாட்டு அமைச்சகத்தின் கீழ் இயங்கும் இந்திய மானுடவியில ஆய்வகத்தின் தலைமையிடம் கொல்கத்தா இந்திய அருங்காட்சியக வளாகத்தில் 1948 ஆண்டு முதல் இயங்குகிறது.

## வரலாறு
பிரித்தானிய இந்தியாவின் ஆட்சியில் 1916- ஆம் ஆண்டு முதல் இந்திய அருங்காட்சியகத்தின் ஒரு பிரிவாக விலங்கின மற்றும் மானுடவியல் ஆய்வகம் செயல்பட்டது. பின்னர் இந்திய விலங்கின ஆய்வகம் தனியாக செயல்படத் துவங்கியது. 1945-இல்  மானுடவியல் ஆய்வகம் தன்னாட்சி அமைப்பாக துவக்கப்பட்டது. இதன் முதல் இயக்குநராக வீரஜா சங்கர் குகாவும், துணை இயக்குநராக வெரியர் எல்வினும் இருந்தனர். இதன் கிளை ஒன்று அந்தமான் நிக்கோபர் தீவுகளின் தலைமையிடமான போர்ட் பிளையர், சில்லாங், தேராதூன், உதய்பூர், நாக்பூர் மற்றும் மைசூரில் நூலகத்துடன் 1960 முதல் இயங்குகிறது.

## இதனையும் காண்க
* இந்தியத் தொல்லியல் ஆய்வகம்

## மேற்கோள்கள்

## மேலும் படிக்க
*

## வெளி இணைப்புகள்
* இந்திய மானுடவியல் ஆய்வகத்தின் அதிகாரப்பூர் இணையதளம்
*  இந்திய மானுடவியல் ஆய்வகத்தின் நூல் வெளியிடுகள்

பகுப்பு:மானிடவியல்
பகுப்பு:இந்திய அரசு அமைப்புகள்
புரந்தர் உடன்படிக்கை (1665)

**புரந்தர் உடன்படிக்கை** (**Treaty of Purandar** (மராத்தி: **पुरंदर चा तह**)  முகலாயப் பேரரசின் இராஜபுத்திர படைத்தலைவர் முதலாம் ஜெய் சிங் புரந்தர் கோட்டையை கைப்பற்றிய பிறகு, மராத்தியத் தலைவர் சிவாஜியுடன் 11 சூன் 1665 அன்று செய்து கொள்ளப்பட்ட உடன்படிககை ஆகும்.

## புரந்தர் உடன்படிக்கையின் குறிப்புகள்
# சிவாஜி தனது கட்டுப்பாட்டில் இருந்த 12 கோட்டைகள் முகலாயப் பேரரசிடம் ஒப்படைக்க வேண்டும். 
# முகலாயர்கள் கேட்கும் போது, சிவாஜியின் படைகள் முகலாயப் படைகளுக்கு உதவி செய்ய வேண்டும்.  
# சிவாஜியின் மகன் சம்பாஜி முகலாயப் படையில் 5,000 வீரர்களுடன் பணி செய்ய வேண்டும். 
# பிஜப்பூர் சுல்தானகத்தின் கட்டுப்பாட்டில் உள்ள கொங்கணப் பகுதியை சிவாஜி கோரினால், அதற்கு 40 இலட்சம் முகலாய ஹோன்கள், முகலாயர்களுக்கு செலுத்த வேண்டும்.  
    
இந்த உடன்படிக்கையை சிவாஜி ஏற்றுக் கொண்டதுடன், அரசியல் பேச்சுவார்த்தைக்கு ஆக்ரா சென்று அவுரங்கசீப்பைச் சந்தித்தார்.

## இதனையும் காண்க
* முதலாம் ஜெய் சிங்
* புரந்தர் உடன்படிக்கை (1776)

## மேற்கோள்கள்
#.
#.

பகுப்பு:மராட்டியப் பேரரசு
பகுப்பு:மகாராட்டிர வரலாறு
அமினோ அசிட்டால்டிகைடு

**அமினோ அசிட்டால்டிகைடு**  (Aminoacetaldehyde diethylacetal) என்பது C2H5NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வழக்கமான ஆய்வக நிபந்தனைகளில் தன்னொடுக்கம் அடைய முனைவதால் இச்சேர்மம் நிலைப்புத் தன்மையற்று உள்ளது.  அமினோ அசிட்டால்டிகைடு ஈரெத்தில் அசிட்டால் சேர்மத்திற்கு இச்சேர்மம் ஒரு துணைக்கூறாகக் கருதப்படுகிறது. 

தௌரின் எனப்படும் 2-அமினோயீத்தேன் சல்போனிக் அமிலமானது தௌரின் ஈராக்சிசனேசு என்ற வினையூக்கியால் ஆக்சிசனேற்றம் அடைவதன் மூலம் இயற்கையில் அமினோ அசிட்டால்டிகைடு உற்பத்தியாகிறது. தௌரின் ஈராக்சிசனேசு என்ற நொதியே H2NCH2CH(OH)SO3− என்ற சல்பைட்டை உருவாக்குகிறது. 
## மேற்கோள்கள்


பகுப்பு:அமீன்கள்
பகுப்பு:ஆல்டிகைடுகள்
திருவம்பாடி கடற்கரை

**திருவம்பாடி கடற்கரை** (*Thiruvambady Beach*) என்பது இந்தியாவின், கேரள மாநிலத்தின், திருவனந்தபுரம் மாவட்டத்தில், அரபிக் கடலோரத்தில், உள்ள ஒரு கடற்கரையாகும். இந்தக் கட்கரை ஒரு கருப்புக் கடற்கரையாகும். இதற்கு காரணம் கடற்கரை மணலின் நிறம் வழக்கத்திற்கு மாறாக கருப்பு நித்தில் இருப்பதாகும். சந்தடியற்ற அமைதியையும், கடல் காற்றையும் விரும்புபவர்களுக்கு ஏற்ற இடமாக இது உள்ளது. புறக்குன்றை ஏறிக் கடந்தும் இங்கு போகலாம், அல்லது திருவம்பாடி சாலையில் இருந்து இறக்கைப் பாதையில் ஒரு கி.மீ. தொலைவுக்கு சவாரி செய்தும் இக்கடற்கரையை அடையலாம். 

அருகிலுள்ள தொடருந்து நிலையம் சுமார் 3 கி.மீ தொலைவில் உள்ள வர்கலா தொடருந்து நிலையம். அருகிலுள்ள வானூர்தி நிலையம் சுமார் 40 கி.மீ. திருவனந்தபுரம் பன்னாட்டு வானூர்தி நிலையம் ஆகும்.

## வெளி இணைப்புகள்
* கேரள சுற்றுலா துறை

பகுப்பு:கேரளக் கடற்கரைகள்
பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
பொன்முடி

* க. பொன்முடி - தமிழக அரசியல்வாதி
* சு. சி. பொன்முடி - தமிழக எழுத்தாளர்
* பொன்முடி அணைக்கட்டு - கேரள மாநிலத்தில் உள்ள பொன்முடி அணை
* பொன்முடி ஊராட்சி
* பொன்முடி காளியம்மன் கோயில்
* பொன்முடி (திரைப்படம்)
* பொன்முடியார் -  சங்க காலப் பெண்புலவர்
* பொன்முடி மலை கேரள மாநிலத்தில் உள்ள மலைவாழிடம்
மாண்டிடாக்டைலஸ் சார்லோட்டீ

***மாண்டிடாக்டைலஸ் சார்லோட்டீ*** (***Mantidactylus charlotteae)*** என்பது மாண்டெலிடே குடும்பத்தினைச் சார்ந்த தவளை வகைகளுள் ஒன்று. இந்தவளையானது மடகாஸ்கர் பகுதியில் மட்டுமே காணக்கூடியது. இது மடகாஸ்கர் நாட்டில் மரோஜிஜி பகுதிக்கும் அந்தோகெகெஇலாவின் தெற்கு பகுதிக்கும் இடைப்பட்ட கடலோர மழைக் காடுகளில் காணப்படுகிறது.

## விளக்கம்
ஆண் தவளையானது     என்ற அளவிலும், பெண் தவளையானது    அளவிலும் உள்ளன. உடலானது ஒப்பீட்டு அளவில் குறுகியதாகக் காணப்படும். தலையானது நீளமானதாகவும் குறுகிய முகத்துடன் காணப்படும். செவிப்பறை தெளிவாக உள்ளது. கால்கள் மெல்லியவை. முன்கால் விரல்களில் விரலில் சவ்வு இன்றியும், பின்னங் கால் விரல்கள் சவ்வுடனும் காணப்படும்.  தவளையின் பின்புறம் சிவப்பு பழுப்பு நிறத்தில் எவ்வித அடையாளமும் இன்றி காணப்படும். சிவப்பு நிறத்தில் முதுகுபுற பக்கவாட்டு சுரப்பி முகடுகள் உள்ளன. விலா எலும்பின் பக்கவாட்டுப் பகுதி கறுப்பு நிறத்தில் கூர்மையான விளிம்புகளுடன் முதுகுபுறத்தை நோக்கிக் காணப்படும்.

## வாழ்விடம் மற்றும் பாதுகாப்பு
இதன் இயற்கையான வாழ்விடங்கள்  வரை உயரத்தில் உள்ள பழமையான அல்லது சற்று தொந்தரவான மழைக்காடுகள்     கடல் மட்டத்திலிருந்து மேலே . இது நிலத்தில் வாழக்கூடிய இனமாகும். இவ்வாழிடம் நீரோடைகளுக்கு மிக அருகில் இருப்பதால், நீரில் இணை சேர்ந்தபின் நிலத்தில் முட்டைகளை நிலத்தில் இடுகிறது. 

*மான்டிடாக்டைலஸ் சார்லோட்டீ* மிகவும் அதிகமாக காணப்படும் இனமாகும்; இருப்பினும் வாழ்விட அழிப்பு, சூழல் சீரழிவு காரணமாக இந்த இனத்தின் எண்ணிக்கை குறைந்து வருவதாக சந்தேகிக்கப்படுகிறது. விவசாயம், தளவாடங்களுக்காக மரங்களை வெட்டியெடுத்தல், கரி தயாரித்தல், யூகலிப்டசு மரப் பரவல், கால்நடை மேய்ச்சல் மற்றும் மனித குடியிருப்புகளை விரிவுபடுத்துதல் இந்த இன அழிவிற்கான காரணங்களாக உள்ளன. இருப்பினும் இத்தவளைகள் பல்வேறு பாகாக்கப்பட்ட பகுதிகளில் காணப்படுகிறது.

## மேற்கோள்கள்

## வெளி இணைப்புகள்
*      
* 

பகுப்பு:தவளைகள்
மலையாமருங்கர் கோயில், பெருங்களூர்

**மலையாமருங்கர் கோயில்** என்பது தமிழ்நாட்டின் புதுக்கோட்டை மாவட்டத்தில், புதுக்கோட்டை வட்டத்தின் பெருங்களூரில் உள்ள ஓர் ஐயனார் கோயிலாகும்.

## அமைவிடம்
புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கி.மீ. தொலைவில் இக்கோயில் அமைந்துள்ளது.

## இறைவன், இறைவி
இக்கோயிலில் உள்ள இறைவன் மலையாமருங்கர் அய்யனார், இறைவி பூரணி புஷ்கலை.

## சிறப்பு
பெருங்ளூரில் தன்னை வழிபடுகின்ற பக்தருக்கு கண் பார்வை வழங்கியதாகவும் அவர்களின் பரம்பரையினரே இக்கோயிலில் பணியாற்றி வருவதாகவும் கூறுகின்றனர். நாடி வருகின்ற பக்தர்களுக்கு அருள் பாலிக்கும் மலையாமருங்கருக்கு, தம் விருப்பங்கள் நிறைவேற யானை வாங்கி வைப்பதாக பக்தர்கள் வேண்டிக்கொள்கின்றனர்.

## திறந்திருக்கும் நேரம்
ஒரு கால பூசை இங்கு நடத்தப்பெறுகிறது.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். சித்திரை மாதத்தில் சித்திரைத்திருவிழா 10 நாள்கள் சிறப்பாகக் கொண்டாடப்பெறுகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள இந்துக் கோயில்கள்
பகுப்பு:புதுக்கோட்டை மாவட்டத்திலுள்ள கிராமக் கோயில்கள்
ஒலிவியா பிரீன்

**ஒலிவியா "லிவ்வி" பிரீன்** (பிறப்பு: 1996 சூலை 26) இவர் வேல்சைச் சேர்ந்த இணை ஒலிம்பியன் தடகள வீரராவார். இவர் முக்கியமாக டி 38 வகை விரைவோட்டத்திலும், எஃப் 38 வகை நீளம் தாண்டுதல் போட்டிகளிலும் போட்டியிடுகிறார். 2012 ஆம் ஆண்டில், இவர் 2012 கோடைகால இணை ஒம்பிக்கிற்கு தகுதி பெற்றார். இது டி38 வகை 100 மீட்டரிலும், 200 மீட்டர் விரைவோட்டத்திற்கும் தேர்வு செய்யப்பட்டார். மேலும் இது டி35-38 பெண்கள் ரிலே அணியின் ஒரு பகுதியாகும். இவர் 2014 மற்றும் 2018 பொதுநலவாய விளையாட்டுப் போட்டிகளிலும் வேல்சைப் பிரதிநிதித்துவப்படுத்தியுள்ளார். 2018 இல் குயின்ஸ்லாந்தின் கோல்ட் கோஸ்டில் நடைபெற்ற விளையாட்டுகளில் நீளம் தாண்டுதலில் தங்கம் வென்றார்.

## வரலாறு
இங்கிலாந்தின் கில்ட்போர்டில் வேல்சு தாய்க்கும், இசுகாட்லாந்து தந்தைக்கும் இவர் பிறந்தார். பெருமூளை வாதம் கொண்ட இவர், தொடக்கப்பள்ளியில் இருந்தபோதே விளையாட்டைத் தொடங்கினார். இணை ஒலிம்பிக் தேர்வுக்காக அனுமதிக்கும் வகையில், சவரி 2012 இல் இவருக்கு டி38 வகைப்பாடு வழங்கப்பட்டது. சூன் 2012 இல், நெதர்லாந்தின் ஸ்டாட்ஸ்கனாலில் நடந்த ஐபிசி தடகள ஐரோப்பியப் போட்டிகளில் போட்டியிட்டு, 100 மீட்டரிலும், 200 மீட்டரிலும் வெண்கலம் வென்றார். ஐரோப்பியப் போட்டிகளில் 100 மீட்டரில் இவர் ஒரு தனிப்பட்ட சிறந்த சாதனையைப் பதிவு செய்தார். மேலும் சூலை தொடக்கத்தில் இலண்டனின் கிரிஸ்டல் பேலஸில் நடந்த டயமண்ட் லீக் போட்டிகளில் 200 மீட்டரில் சிறப்பான நேரத்தை பதிவு செய்தார்.  இவரது காலங்கள் 2012 கோடைகால பாராலிம்பிக்கிற்கு பிரித்தானிய அணிக்கு தாமதமாக அழைப்பு விடுத்தன . இவர் 2012 விளையாட்டுகளின் போது பிரித்தானிய இணை ஒலிம்பிக் தடகள அணியின் இளைய உறுப்பினராக இருந்தார்.

### 2012 இலண்டனில் இணை ஒலிம்பிக் விளையாட்டு
இவர், டி 38 வகை 100 மீட்டரிலும், 200 மீட்டர் விரைவோட்டத்தில் இலண்டனில்  போட்டியிட்டார். டி 35-38 வகைப்பாடு பெண்கள் ரிலே அணியில் முதன்முதலில் கால் பதித்தார்.

**100 மீ:** 100 மீட்டர் இறுதிப் போட்டியில் இவர் ஐந்தாவது இடத்தைப் பிடித்தார். மார்கரிட்டா கோன்சரோவா 13.45 விநாடிகளில் ஓடி முதலிடம் பிடித்தார்.

**200 மீ:** இரண்டாவது வேகமான ஓட்டப்பந்தய வீரராக தகுதி பெற்ற பிறகு, 200 மீட்டர் இறுதிப் போட்டியில் இவர் 30.22 வினாடிகளில் எட்டாவது இடத்தைப் பிடித்தார்.

**4 × 100 மீ ரிலே:** இவர் (ரிலே இறுதிப்போட்டியில் முதல் கட்டத்த்தில் ஓடினார்) அணித் தோழர்கள் ஜென்னி மெக்லொக்லின், பெத்தி உட்வார்ட் , கத்ரீனா ஹார்ட்  ஆகியோருடன் 56.08 விநாடிகள் ஓடி  வெண்கலப் பதக்கம் வென்றார். இது ஒரு பருவத்தின் சிறந்த நேரமாகும்.

### 2013 லியோனில் நடந்த ஐபிசி உலகப் போட்டிகள
ஐபிசி உலகப் போட்டியில் லியோனில் 100 மீட்டரிலும், 200 மீட்டரிலும் ஐந்தாவது இடத்தைப் பிடித்தார்.

### 2014
பொதுநலவாய விளையாட்டுப் போட்டியில் வேல்சுக்காகப் போட்டியிட்டு நீளம் தாண்டுதலில் ஏழாவது இடத்தில் பதக்கங்களை வென்றார்.

பின்னர் ஐபிசி ஐரோப்பியப் போட்டிகளில் பங்கேற்றார். அங்கு 100 மீட்டர் ஓட்டத்தில் தனிப்பட்ட வீரர் சோபி ஆன், உருசியாவின் மார்கரிட்டா கோன்சரோவா ஆகியோருக்கு பின்னால் வந்து வெண்கலத்தை வென்றார்.

இவர் டி35-38 வகைப்பாடு ரிலே அணியின் இரண்டாவது கட்டத்தில் ஓடினார். இதில் பெத்தானி உட்வார்ட், சோபி ஆன் மற்றும் ஜென்னி மெக்லொக்லின் ஆகியோர் இவருடன் ஓடினார். இந்த அணி 53.84 நிமிடங்கள் என்ற புதிய பிரிட்டிசு சாதனையில் உருசியாவுக்கு பின்னால் வந்து வெள்ளியை வென்றது.

## குறிப்புகள்

பகுப்பு:வாழும் மக்கள்
பகுப்பு:1996 பிறப்புகள்
ரோரோ சரக்கு இரயில் சேவை

**ரோ-ரோ சரக்கு இரயில் சேவை** (**Roll On-Roll Off goods train service**), இந்தியாவில் சரக்கு தொடருந்துகளில் சரக்குகள் ஏற்றிய லாரிகளை ஓட்டுனர் & துப்பரவாளருடன் ஒரிடத்திலிருந்து, மற்றொரு இடத்திற்கு ஏற்றிச் செல்வதாகும். இவ்வகையான ரோரோ சரக்கு இரயில் சேவை கொங்கண் இரயில்வேயில் கொச்சி - மங்களூர் - மும்பை இடையே சில ஆண்டுகளாக நடைபெற்று வருகிறது. 

கொரோனா பெருந்தொற்று காரணமாக, சரக்குகளை  கர்நாடகாவின் பெங்களூர் முதல் மகாராட்டிரா மாநிலத்தின் சோலாப்பூர் வரை 682 கிலோ மீட்டர் தொலவிற்கு விரைவாக, குறைந்த கட்டணத்தில் கொண்டு செல்வதற்கு ரோரோ சரக்கு இரயில் சேவைகள் 20 ஆகஸ்டு 2020 முதல் நடைமுறைக்கு வந்துள்ளது. இந்த இரயில் தர்மவரம், குண்டக்கல், ராய்ச்சூர் மற்றும் வாடி வழியாக மகாராஷ்டிராவின் சோலாப்பூர் அருகே பேல் என்ற இடத்தை சென்றடையும். இவ்வாறு தென் மேற்கு ரயில்வே தெரிவித்து உள்ளது.தென்னக இரயில்வேயின் பாலக்காடு கோட்டத்தில், ரோ-ரோ சரக்கு இரயில் சேவை, மங்களூர் அருகே உள்ள தோக்கூர் -சோரனூர் இடையே  ஆகஸ்டு 2020 முதல் நடைமுறைக்கு வந்துள்ளது.

## நன்மைகள்
ரோ-ரோ சேவை என்பது சரக்கு இரயில்களில் சரக்கு லாரிகளை ஏற்றிச் செல்வது ஆகும். இந்த ரயில்களில் ஏற்றப்படும் லாரிகளில் அதன் டிரைவர் மற்றும் துப்பரவாளர் பயணிப்பர். அந்தந்த லாரிகள் பயணிக்க வேண்டியகுறிப்பிட்ட ரயில் நிலையம் வந்த உடன் லாரிகள் இறக்கி விடப்படும். இதற்கு ரோ-ரோ (ரோல் ஆன்-ரோல் ஆப்) என்பர்.

இந்த சரக்கு இரயில்களில் ஒரே நேரத்தில் 42 சரக்கு லாரிகளை ஏற்றிச் செல்ல முடியும். இதனால் சலைகளில் விபத்துக்கள் குறைவதுடன் எரிபொருள் சேமிப்பு,சாலை பாதுகாப்பில் முன்னேற்றம், காற்று மாசுபாடு குறைவு, சாலை போக்குவரத்தை விட செலவு குறைவு போன்றவை மட்டுமல்லாது அத்தியாவசிய பொருட்கள், விரைவில் அழகக்கூடிய பழங்கள், காய்கறிகள் போன்ற உணவுபொருட்கள் மற்றும் சிறிய சரக்குகளை விரைவாக கொண்டு செல்ல உறுதி செய்யப்டகிறது. மேலும் ஒரு டன் எடைக்கு போக-வர கட்டண்மாக ரூபாய் 2700 மட்டும் வசூலிக்கப்படுகிறது. ஒரு லாரியில் 30 டன் சரக்கு ஏற்ற அனுமதிக்கப்படுகிறது. லாரி ஓட்டுனர் & துப்பரவாளர்கள் செல்ல வேண்டிய இடம் வரை இரண்டாம் வகுப்பு பயணச்சீட்டிற்கு கட்டணம் செலுத்தினால் போதுமானது.  

## மேற்கோள்கள்


பகுப்பு:இந்தியாவில் சரக்கு தொடருந்து போக்குவரத்து
புரந்தர் உடன்படிக்கை (1776)

**புரந்தர் உடன்படிக்கை** (**Treaty of Purandar**) 1 மார்ச் 1776 அன்று மராத்தியப் பேரரசின் பேஷ்வாவிற்கும், கிழக்கிந்திய கம்பெனியின் குழுவினருக்கும் இடையே கொல்கத்தாவில் கையெழுத்து ஆனது.  

புரந்தர் உடன்படிககியின் படி, மராத்தியர்கள் சால்சேட் தீவு மற்றும் பரூச் ஆகிய்வைகளை ஆங்கிலேயர்களுக்கு விட்டுக்கொடுத்தனர்.இந்த உடன்படிக்கையில் பிரித்தானிய ஆளுநர் வாரன்ஹேஸ்டிங்ஸ் சார்பில் கர்ணல் அப்டனும், மராத்தியப் பேரரசின் சார்பில் பேஷ்வா நானா பட்னாவிசும் கையொப்பமிட்டனர். பிறகு சவாய் மாதவ ராவை புது பேஷ்வாவாக ஆங்கிலேயர் அங்கீகரித்தனர். மேலும் மராத்தியர்கள் பிரெஞ்சுக் கிழக்கிந்தியக் கம்பனி இந்தியாவில் செயல்படுவதை ஏற்கவில்லை.

## இதனையு காண்க
*புரந்தர் உடன்படிக்கை (1665)
## மேற்கோள்கள்

## ஆதாரங்கள்
*Encyclopædia Britannica - Treaty of Purandhar
*Sugden, John. *Nelson: A Dream of Glory, 1758-1797*. Henry Holt and Company: 2005. 
பகுப்பு:மராட்டியப் பேரரசு
பகுப்பு:மகாராட்டிர வரலாறு
கத்ரீனா கர்ட்

**கத்ரீனா கர்ட்** (Katrina Hart) (பிறப்பு:1990 மே 17) 2010 பொதுநலவாய விளையாட்டுப் போட்டியில் பெண்கள் 100 மீ டி 37 வகைப்பாடு (பெருமூளை வாதம் கொண்ட விளையாட்டு வீரர்கள்) போட்டியில் இங்கிலாந்துக்காக தங்கப்பதக்கம் வென்ற ஒரு ஆங்கில விளையாட்டு வீரர் ஆவார். இவர்  2008 கோடைக்கால இணை ஒலிம்பிக்கில் போட்டியிட்டார். ஆனால் காயம் மூலம் பின்வாங்க வேண்டிய கட்டாயம் ஏற்பட்டது. மேலும் ஐபிசி தடகள உலகப் போட்டிகளில் பல பதக்கங்களை வென்றுள்ளார்.

## ஆரம்ப கால வாழ்க்கை
இவர் இங்கிலாந்தின் பர்மிங்காமில் 1990  17 இல் பெருமூளை வாதத்துடன் பிறந்தார். இவர் பெர்சோர் உயர்நிலைப் பள்ளியில் பயின்றார். மேலும் 14 வயதில் ஓட ஆர்ம்பித்தார். ஒரு வருடம் கழித்து 2005 ஆம் ஆண்டு நடந்த ஐரோப்பியப் போட்டிகளில் டி37 வகைப்பாடு 100மீட்டர் ஓட்டத்தில் வெண்கலப் பதக்கம் வென்று, பிரிட்டிசு அணியின் இளைய உறுப்பினரானார்.

## விளையாட்டு வாழ்க்கை
2007 ஆம் ஆண்டில், டி 37 வகை 100மீட்டர் ஓட்டத்தில் உலகின் இரண்டாவது வேகமான இடத்தைப் பிடித்தார் . டி37 200 மீட்டர் ஓட்டத்தில் மூன்றாவது வேகமான இடத்தைப் பிடித்தார். 2008 ஆம் ஆண்டு பெய்ஜிங்கில் நடந்த கோடைகால இணை ஒலிம்பிக்கிற்கு இவர் பிரிட்டிசு அணிக்கு தேர்வு செய்யப்பட்டார். 100மீட்டர் இறுதிப் போட்டிகளில் ஓடும்போது இவரது தொடை எலும்புக்கு காயம் ஏற்பட்டது. ஏழாவது இடத்தில் வந்தார். அதன் விளைவாக 200மீட்டரிலிருந்து விலகினார். இவர் தனது காயங்களால் பாதிக்கப்பட்டு  விளையாட்டுக்குச் சென்றார். பின்னர் இது தனக்கு மனரீதியாக பலப்படுத்தியதாகக் கூறினார்.

இதற்கு பிறகு இவர் பாத் பல்கலைக்கழகத்தில் பயிற்சி பெற சென்றார். இவர் 2010 பொதுநலவாய போட்டிகளில் இங்கிலாந்துக்காக போட்டியிட்டார். அங்கு டி 37 வகைபாட்டில் 100மீட்டர் ஓட்டத்தில் தங்கப்பதக்கம் வென்றார். இது இவரது முதல் பெரிய சர்வதேச வெற்றியாகும். மேலும் இவர் ஒரு புதிய தனிப்பட்ட சிறந்த நேரத்தை 14.75 விநாடியாக நிர்ணயித்தார்.  இவர் 2011 ஐபிசி தடகள உலகப் போட்டியில்மூன்று பதக்கங்களை வென்றார். இது டி 37 வகை 200 மீட்டரில் இல் தங்கமும், டி 37 வகை 100 மீட்டரிலும், டி35-டி38 வகை 4x100 மீ ரிலேவிலும் வெண்கலம் வென்றார். 2012 ஆம் ஆண்டில் நடந்த ஐரோப்பியப் போட்டிகளில், டி 37 வகை 100மீட்டர், 200 மீட்டர் ஆகிய இரண்டிலும் வெண்கலப் பதக்கங்களை வென்றார்.

## தனிப்பட்ட வாழ்க்கை
இவர் 2011 ஆம் ஆண்டில் பாத் பல்கலைக்கழகத்தில் விளையாட்டு செயல்திறன் பட்டம் பெற்றார். பறவைகளின் மீதான பயமான ஆர்னிடோபோபியாவால் அவதிப்பட்டாலும், இவர் "குருவி" என்று செல்லப்பெயர் பெற்றார்.  அவர் பர்மிங்காம் நகர கால்பந்து அணியின் ஆதரவாளர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
ஆட்ரியா சாண்டோஸ்

**ஆட்ரியா சாண்டோஸ்** (Ádria Santos) (பிறப்பு: 1974 ஆகத்து 11) பிரேசிலிலிருந்து வந்து இணை ஒலிம்பிக் விளையாட்டுக்களில் விரைவோட்டத்தில் விளையாடி ஓய்வுபெற்ற வீரர் ஆவார். குறைந்த அளவில் பார்வையற்றவராகப் பிறந்த இவர் 1994 க்குள் பார்வையை முற்றிலுமாக இழந்தார். 1988 முதல் 2008 வரை தொடர்ச்சியாக ஆறு இணை ஒலிம்பிக்கில் டி 11 வகை போட்டிகளில் பங்கேற்ற இவர் ஒவ்வொரு சந்தர்ப்பத்திலும் குறைந்தது ஒரு பதக்கத்தை வென்றார். 2016 கோடைகால இணை ஒலிம்பிக்க்கின் ஆரம்ப விழாவில் இறுதி ஒலிம்பிக் ஜோதியை தாங்கினார்.

2003 ஆம் ஆண்டில் இவர்தனது வழிகாட்டியாகவும் பயிற்சியாளராகவும் பணியாற்றிய முன்னாள் போல் வால்டர் ரபேல் என்பவரை மணந்தார். இந்தத் தம்பதியருக்கு பார்பரா என்ற ஒரு மகள் உள்ளார்.

## ஆரம்ப வரலாறு
1974 ஆம் ஆண்டில் பிறந்த பார்வைக் குறைபாட்டால் பாதிக்கப்பட்ட இவர் பி 2 பிரிவில் விரைவோட்ட வீர்ரராக அறிமுகமானார் (தனது 14 வயதில், 1988 ஆம் ஆண்டில் சியோல் இணை ஒலிம்பிக் போட்டிகளில் பார்வையற்றவர் பிரிவில் அறிமுகமானார்) 1994 ஆம் ஆண்டில், கண்பார்வையின் மொத்த இழப்பு காரணமாக, இவர் முழுமையான பார்வைக் குறைபாடு (டி 10, பின்னர் டி 11) பிரிவில் தனது வாழ்க்கையைத் தொடர்ந்தார். இவரது ஓட்டங்களில் 100 மீட்டர், 200 மீட்டர், 400 மீட்டர், மிகவும் அரிதாக 800 மீட்டர், 4 × 100 மீட்டர் ரிலே ஆகியவை அடங்கும்.

1988 முதல் 2008 வரை கோடைகால இணை ஒலிம்பிக் போட்டிகளின் அனைத்து பதிப்புகளிலும் பங்கேற்ற இவர் 13 பதக்கங்களைப் பெற்றார். அவற்றில் 4 தங்கம், 8 வெள்ளி, ஒரு வெண்கலம். இவர் 1994 முதல் 2011 வரை இணை ஒலிம்பிக் தடகள உலகப் போட்டிகளின் பல்வேறு பதிப்புகளிலும், பரப்பன்-அமெரிக்க விளையாட்டுகளின் மூன்று பதிப்புகளிலும் போட்டியிட்டு, தொடர்ந்து மேடையைப் பெற்றார். 2011 ஆம் ஆண்டில் இவருக்கு நடந்த ஒரு அறுவை சிகிச்சையைத் தொடர்ந்து இவரது  சர்வதேச தடகள வாழ்க்கையை முடிவுக்கு வந்தது.

2012 ஆம் ஆண்டில் சர்வதேச இணை ஒலிம்பிக் அமைப்பிலும், பிரேசிலிய இணை ஒலிம்பிக் அமைப்பிலும், கிளோடோல்டோ சில்வா என்பவருடன் சேர்ந்து பிரேசிலைப் பிரதிநிதித்துவப்படுத்தினார். இலண்டனில் நடந்த இணை ஒலிம்பிக் போட்டிகளின் தொடக்க விழாவில் (ஆகத்து 29) அணிவகுத்துச் சென்றார். மேலும், இரண்டு விளையாட்டு வீரர்களும் ஒலிம்பிக் ஜோதியை ஏந்திச் சென்றனர்.

## குறிப்புகள்

## வெளி இணைப்புகள்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
கல்கி (2017 குறும்படம்)

**கல்கி** 2017 தமிழ் மொழி குறும்படம் கிஷோர் மற்றும் யாஸ்மின் பொன்னப்பா முன்னணி வேடங்களில் நடித்துள்ளனர். இப்படத்தை திலீப் குமார் இயக்கியுள்ளார், திரைப்பட விமர்சகர் பரத்வாஜ் ரங்கன்  எழுதியுள்ளார். படம் 17 மே 2017 அன்று வெளியிடப்பட்டது.

## நடிகர்கள்

* கிஷோர்
* கல்கியாக யாஸ்மின் பொன்னப்பா மற்றும் ராதிகா (இரட்டை வேடங்கள்)
* மித்ரபூமி சரவணன்

## விமர்சனம்

இந்தியா டுடே  ஐந்து நட்சத்திரங்களில் மூன்று நட்சத்திரங்கள் இந்த திரைப்படத்திற்க்கு கொடுத்து.ஆனால் இந்த திரைப்படத்தின் முதல் சுவரொட்டி இரண்டு நலட்சதிரங்கள் மட்டுமே பெற்றது.

## சான்றுகள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அமேர்

**அமேர் அல்லது ஆம்பர்** (**Amer** or Amber), இந்தியாவின் இராஜஸ்தான் மாநிலத்தின் ஜெய்ப்பூர் மாவட்ட நிர்வாகத் தலைமையிட நகரமான செய்ப்பூர் மாநகராட்சியின் ஒரு பகுதியாகும். முன்னர் இது ஆம்பர் இராச்சியத்தின் தலைநகராக இருந்தது. இங்கு இராசபுத்திரர்கள் கட்டிய அழகிய ஆம்பர் கோட்டை உலகப் பாரம்பரியக களங்களில ஒன்றாக உள்ளது. முகலாயப் பேரரசர் அவுரங்கசீப்பின் தக்காணப் பகுதியின் முக்கிய படைத்தலைவர்களில் ஒருவரான ஜெய்ப்பூர் இராச்சியத்தின் மன்னர் முதலாம் ஜெய் சிங் விளங்கினார். புரந்தர் உடன்படிக்கையில், முதலாம் ஜெய்சிங் மற்றும் சிவாஜி கையொப்பமிட்டனர்.

## வரலாறு
 

 
 

ஜெய்கர் கோட்டை அருகே இராஜா கல்கி தேவன் 1036-இல் அமேர் நகரத்தில் தனது இராச்சியத்தின் தலைநகராக மாற்றினார். 1037-இல் கட்ச்வாகா குல இராஜபுத்திர குலத்தினர் அமேரை கைப்பற்றினர். அமேர் நகரத்தின் ஆம்பர் கோட்டையை இராஜா மான் சிங் என்பவரால் கட்டப்பட்டது. மான் சிங்கின் பேரன் இரண்டாம் ஜெய் சிங் அமேர் நகரத்தின் தெற்கே 9 கிலோ மீட்டர் தொலைவில் ஜெய்ப்பூர் நகர அரண்மனையை நிறுவினார். மேலும் இவர் ஹவா மஹால், ஜல் மகால், ஜந்தர் மந்தர் (ஜெய்ப்பூர்),ஜெய்கர் கோட்டை மற்றும்  நாகர்கர் கோட்டைகளை நிறுவினார். மகாராஜா ஜெய் சிங் நினைவாக ஜெய்ப்பூர் நகரத்திற்கு என பெயரிடப்பட்டது. 
கட்ச்வாகா இராஜபுத்திர குலத்தினருக்கு ஜெய்ப்பூர் நகரம் 1727 முடிய தலைநகரமாக இருந்தது.
## இதனையும் காண்க
* ஜெய்பூர் இராச்சியம்

## மேற்கோள்கள்

## மேலும்  படிக்க

*
*
*
*

## வெளி இணைப்புகள்

பகுப்பு:ஜெய்ப்பூர்
முதலாம் ஜெய் சிங்

**மகாராஜா ஜெய் சிங்** (**Maharaja Jai Singh**) (15 சூலை 1611 – 28 ஆகஸ்டு 1667) இந்தியாவின் இராஜஸ்தான் மாநிலத்தின்  ஜெய்ப்பூர் இராச்சியத்தின்  (முன்னர் அமேர்) மன்னரும், முகலாயப் பேரரசின் முக்கியப் படைத்தலைவர்களில் ஒருவரும் ஆவார். இவர் ஜெய்ப்பூர் இராச்சியத்தை 1614 முதல் 1621 முடிய 7 ஆண்டுகள் ஆட்சி செய்தவர். இவர் அக்பர் அவையில் இருந்த மான் சிங்கின் பேரன் ஆவார்.

புரந்தர் போரின முடிவின் போது சிவாஜியுடன் செய்து கொன்ட புரந்தர் உடன்படிககையில், முகலாயப் பேரரசின் சார்பாக முதலாம் ஜெய் சிங் கையொப்பமிட்டார். 

## இதனைய்ம் காண்க
* புரந்தர் உடன்படிக்கை (1665)
* அமேர்
* ஜெய்பூர் இராச்சியம்
* இரண்டாம் ஜெய் சிங்

## மேற்கோள்கள்

*History of Jaipur by Sir Jadunath Sarkar
***Haft Anjuman**, *correspondence of Mirza Raja Jai Singh compiled by his secretary Ugrasen*.
* 
* 
* “A Mughal Icon Reconsidered,” Catherine Glynn and Ellen Smart.  Artibus Asiae , Vol. LVII, 1/2, p.5.     

பகுப்பு:ஜெய்ப்பூர்
பகுப்பு:1611 பிறப்புகள்
பகுப்பு:1667 இறப்புகள்
பகுப்பு:இந்திய அரசர்கள்
பகுப்பு:இராஜஸ்தான் வரலாறு
எக்சைலமீன்

**எக்சைலமீன்** (Hexylamine) என்பது C6H15N  என்ற மூலக்கூற்று வாய்ப்பாட்டால் அறியப்படும் ஒரு கரிம வேதியியல் சேர்மமாகும். எக்சேனின் சமபகுதிச் சேர்மங்களில் ஒன்றான இது நீர்ம நிலையில் காணப்படுகிறது. செந்தர வெப்பநிலை மற்றும் அழுத்தத்தில் அமீன்களுக்கே உரிய பொதுவான அமோனியா நெடியை இச்சேர்மம்  வெளிப்படுத்துகிறது. கிட்டத்தட்ட அனைத்துக் கரிமக் கரைப்பான்களிலும் எக்சைலமீன் கரைகிறது.
## பயன்பாடுகள்
பூச்சிக் கொல்லிகள், மேற்பரப்புச் செயலூக்கிகள், அரிப்புத்தடுப்பிகள், சாயங்கள், இரப்பர், பால்மமாக்கிகள், மருந்துவகைப் பொருட்கள் தயாரிப்புகளில் எக்சைலமீன் பயன்படுகிறது.

## மேற்கோள்கள்

பகுப்பு:ஆல்கைல் அமீன்கள்
காம்-கோவிட்-தடுப்பூசி

**காம்-கோவிட்-தடுப்பூசி (Gam-COVID-Vac**     **புட்னிக் தடுப்பூசி)** கொரோனாவைரசுத் தொற்று 2019 தடுப்பூசி உருவாக்கும் நிறுவனங்களில் ஒன்றாகும்.  இது கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் நிறுவனத்தால் உருவாக்கப்பட்டது. உருசியா சுகாதார அமைச்சகம் 11 ஆகத்து 2020 அன்று உருசியாவில் பதிவு செய்யப்பட்டது.   உருசியா தடுப்பூசி பெற இதுவரை 20 நாடுகள் ஆர்வம் காட்டுவதாக உருசியா அதிகாரிகள் தெரிவித்துள்ளனர். உலகிலேயே கொரோனாவுக்கு எதிராக முதன்முதலில் பயன்பாட்டுக்கு வந்த தடுப்பூசி என்ற பெருமையை **ஸ்புட்னிக் - வி** பெற்றது குறிப்பிடத்தக்கது.

## வளர்ச்சி
[thumb|240x240px| உருசியா சனாதிபதி [விளாதிமிர் பூட்டின்|புடின் அரசாங்க உறுப்பினர்களுடன் 2020 ஆகத்து 11 அன்று வீடியோ கான்ஃபெரன்ஸ் மூலம் சந்தித்தார், அதில் அவர் கோவிட்-19 க்கு எதிராக பதிவு செய்யப்பட்ட தடுப்பூசியை அறிவித்தார். ]]
மே 2020 கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் நிறுவனம் தடுப்பூசியை உருவாக்கியதாக அறிவித்தது.

இந்திய மருத்துவ ஆராய்ச்சி சபை (ICMR) உருசியா விரைவாகவும் வெற்றிகரமாக கோவிட் -19 தடுப்பூசியை கண்டுபிடித்தது என்று தெரிவித்துள்ளது. இந்திய அரசு உருசியாவின் வெற்றியைஒப்புக் கொண்டதாக ஊடகங்களும் செய்தி வெளியிட்டுள்ளது.

## மேற்கோள்கள்

## மேலும் படிக்க

*

## வெளி இணைப்புகள்

* அதிகாரப்பூர்வ வலைத்தளம்

பகுப்பு:நோய்த் தடுப்பு மருந்துகள்
பகுப்பு:உருசியா
சாங்கவி

**சாங்கவி** (**Sangvi** or **Sangavi** (மராத்தி மொழி|மராத்தி]]:सांगवी) இந்தியாவின் மகாராட்டிரா மாநிலத்தின் புனே மாவட்டத்தில் உள்ள பிம்பிரி-சிஞ்ச்வடு மாநகராட்சிக்கு உட்பட்ட பகுதியாகும். சாங்கவி பகுதி பழைய மற்றும் புது சாங்கவி என இரண்டு பகுதிகளாக உள்ளது. 

## அருகமைந்த பகுதிகள்
பிம்பளே குரவ், பிம்பளே சௌதாகர், அவுந்து, தபோடி, கட்கி, வாகட், ஹிஞ்சவடி, புனே பல்கலைக்கழகம்  

## கோயில்கள்
* கணேஷ் கோயில், சிதோல நகர் 
* சத்திய விநாயக கணபதி கோயில், ஆனந்த் நகர் 
* சாங்கவிகா இராஜ கணபதி கோயில்,  சாங்கவிகாவ்ன்  
* சங்கமேஸ்வரர் கோயில், மம்தா நகர் 
* குந்துநாத் சுவேதாம்பரர் ஜெயின் கோயில், தோரே நகர் 
* பார்சுவநாதர் திகம்பர் ஜெயின் கோயில், தோரே நகர் 
* தத்தாரேயர் ஆஸ்ரமம், மம்தா நகர்
* சந்த் கஜானன் மகாராஜ் கோயில் 
* இராதாகிருஷ்ணன் கோயில், பிரியதர்சினி நகர், பழைய சாங்கவி  

## கல்வி நிலையங்கள்
* எஸ் ஜெ எச் குருநானக உயர்நிலைப்பள்ளி 
* மார் இயானியோஸ் கான்வென்ட் உயர்நிலைப்பள்ளி, புது சாங்கவி
* பி. ஆர். கோலாப் மேனிலைப்பள்ளி
* ஆர்சிட் இளையோர் பள்ளி (சிபிஎஸ்சி),பிம்பிளே குரவ் 
* நரசிங்க உயர்நிலைப்பள்ளி 
* மாஸ்டர்மைன்ட் ஆங்கில வழி உயர்நிலைப்பள்ளி 
* பாபுராவ்ஜி கோலாப் கல்லூரி, சாங்கவி
* லிட்டில் பிளவர் பள்ளி 
* லிட்டில் பிளவர் மகளிர் கல்லூரி

## மருத்துவமனைகள்
* காண்டே மகப்பேறு & பொது மருத்துவ மனை, சிதோலெங்கர் 
* மகான் பல்நோக்கு மருத்துவமனை, கங்கா நகர் 
* சுதர்சன் பல்நோக்கு சிறப்பு மருத்துவமனை 
* சிறீ சோனாவானே மருத்துவமனை 
* சிறீ சமர்த்த மருத்துவ மனை 
* சிறீ சத்குரு கிருபா ஹோமியோபதி கிளினிக், மதுபன் சொசைடி 
* தன்வந்திரி மருத்துவமனை, ஜெய்மால நகர், பழைய சாங்கவி 
* தனசிறீ மருத்துவமனை, சமர்த்த நகர், புது சாங்கவி

## பூங்காக்கள்
* சிவாஜி உத்தியான வனம, அபிநவ நகர் 
* வேதாள் மகாராஜா உத்தியான வனம், வேதாள் மகாராஜ் கோயில் அருகில்
* பொதுப்பணித்துறை தோட்டம்

## மேற்கோள்கள்


பகுப்பு:புனே மாவட்டத்திலுள்ள ஊர்களும் நகரங்களும்
இரு பட்டை பச்சோந்தி

***பர்சிபர் பால்டேட்டசு*** (*Furcifer balteatus*) என்றழைக்கப்படும் இரு பட்டை பச்சோந்தி அல்லது மழைக்காட்டு பச்சோந்தி  இனம்  மடகாசுகர் பகுதியில் மட்டுமே வசிக்கக்கூடியதாகும். இதனை 1851ஆம் ஆண்டு ஆண்ட்ரே மேரி கான்சுடன்ட் டுமரில் மற்றும் கேப்ரியல் பிப்ரான் போன்றவர்கள் விவரித்தனர்.

## பரவல் மற்றும் வாழ்விடம்
இடது|thumb
*பர்சிபெர் பால்டெட்டாசு* மடகாஸ்கரின் தென்கிழக்கு பகுதிகளில் மட்டுமே காணப்படுகிறது. சூழல் வெப்பநிலை  வரையும், ஆண்டு மழையளவு 4000 மில்லி மீட்டராக உள்ள ரனோமபானாவில் இந்த பச்சோந்தியினைக் காணலாம். இந்த பச்சோந்திகள்  பரப்பில் தொடர்ச்சியற்ற பரவலைக்கொண்டது. இயற்கை பாதுகாப்புக்கான சர்வதேச ஒன்றிய தகவலின்படி இதன் எண்ணிக்கை குறைந்து வருவதாக நம்பப்படுகிறது. இந்த பச்சோந்திகள் பெரும்பாலும் கடல்மட்டத்திலிருந்து சுமார்  உயரத்தில் வாழ்கின்றன. இது ஓர் அரிய இனம், பெரும்பாலான நேரங்களில் தனித்த நிலையிலே காணப்பட்டுள்ளன. ஐ.யூ.சி.என் ஆபத்தான உயிரினமாக மதிப்பிடப்பட்டுள்ளது. ஒருசில கணக்கெடுப்புகள் இதனை நிரூபிக்கத் தவறிவிட்டன. இந்த பச்சோந்திகளின் அழிவிற்கு அதன் வன வாழ்விட சீரழிவு காரணமாக உள்ளது.  இது CITES பட்டியலில் இடம்பெற்ற இனமாகவும், மடகாஸ்கரிலிருந்து பிற இடங்களுக்கு ஏற்றுமதி செய்வது 1994 முதல் தடைசெய்யப்பட்ட இனமாகவும் உள்ளது. இருந்தபோதிலும், இது செல்லப்பிராணி வர்த்தகத்திற்கு மிகவும் விரும்பத்தகுந்ததாக உள்ளது. இதனால் நிலவும் சட்டவிரோத ஏற்றுமதிகள் பெரும் அச்சுறுத்தலாக இருக்கின்றன.

## விளக்கம்
அடிப்படையில் பச்சை நிறமாக இருந்தாலும், *ஃபுர்சிஃபர் பால்டீட்டஸ்* தன்னுடைய மர வாழிடச்சூழலுக்கு மாறுபட்டு மறைந்து வாழக்கூடியது. இது பெரும்பாலும் இருண்ட பச்சை மூலைவிட்ட கோடுகளைக் கொண்டிருக்கிறது. இதன்  உடல் நீளம் . ஆண்களின் தலையில் சுமார்  ஓர் இணை கொம்புபோன்று துருத்திக்கொண்டிருக்கும்.  வேண்டும்     அவர்களின் தலையில் நீண்டது. இந்த பச்சோந்தி பொதுவாக இரண்டு-பட்டைகள் கொண்ட பச்சோந்தி  அல்லது மழைக்காட்டு பச்சோந்தி என்று அழைக்கப்படுகிறது.

## வகைப்பாடு
இந்த இனத்தினை ஆரம்பத்தில் டுமரில் & டுமரில் 1851: 32 இல் டுமரில் மற்றும் பிப்ரான் ஆகியோரால் விவரிக்கப்பட்டது. 1865இல் கிரேயால் இது *டிக்ரானோசரா பைபர்கா வர்* கிராசிகார்னிசு என விவரிக்கப்பட்டது *.* மீண்டும் 1865 இல் கிரே *கெமிலியான் பேல்டெட்டசு* என விவரித்தார். பின்னர் ஏஞ்சல் 1942 இல் *சாமலியோ பால்டியஸ் என்று* விவரித்தார். 1911: 27 இல் வெர்னர் இதை *சாமலியன் பிஃபிடஸின்* கீழ் விவரித்தார். பின்னர் இது ஐம்பத்தைந்து ஆண்டுகளுக்குப் பிறகு மெர்டென்ஸ் 1966 இல் *சாமலியோ பிஃபிடஸ்* என்று விவரிக்கப்பட்டது. பிரைகோ மற்றும் டொமெர்க்யூ 1969 ல் *கெமிலியோ பால்டேட்டசு*  என்று வர்ணித்தார். பின்னர் பிரைகோ 1971, 1978 ல் இதே பெயரில் விவரித்தார். 1986 ஆம் ஆண்டில், இது *பர்சிபர் பால்டேட்டசு என்று* அறியப்பட்டது. கிளாவர் மற்றும் பாஹ்ம் இதை 1986 இல் விவரித்தனர். பின்னர் இது 1994 ஆம் ஆண்டில் கிளா மற்றும் வென்சஸ் ஆகியோரால் அதே பெயரில் விவரிக்கப்பட்டது.*பர்சிபர் பால்டேட்டசு* 1999இல் நிகாசு என்பவரால் விவரிக்கப்பட்டது.

## மேற்கோள்கள்

பகுப்பு:மடகாஸ்கர்
பகுப்பு:ஓந்திகள்
பகுப்பு:ஊர்வன
அவுந்து

thumb

**அவுந்து** (**Aundh**) இந்தியாவின் மகாராட்டிரா மாநிலத்தில் உள்ள புனே மாநகராட்சிக்கு வடமேற்கில் அமைந்த பகுதியாகும். அவுந்து பகுதி நெஞ்சக நோய் (Chest Hospital) மருத்துவமனையால் நன்கறியப்படுகிறது. 1995-ஆம் ஆண்டு முதல் அவுந்து பகுதி வளர்ச்சியடைந்து தற்போது புனே நகரத்தின் மத்தியப் பகுதியாக காட்சியளிக்கிறது. இதனருகில் புனே கண்டோன்மென்ட், கட்கி, சாங்கவி, புனே பல்கலைக்கழகம், ஹிஞ்சவடி இராஜிவ் காந்தி கணினி தொழில்நுட்ப பூங்கா அமைந்துள்ளது.

1817-இல் கிர்கி சண்டையின் போது அவுந்து பகுதி ஒரு கிராமப்புறமாக இருந்ததது. அவுந்து தற்போது அவுந்து, புனே நகரத்தின் ஒரு முக்கிய நகர்புறப் பகுதியாக மாறியுள்ளது. 

அவுந்து பகுதி மும்பை-புனே விரைவு நெடுஞ்சாலை மற்றும் சிவாஜி நகர் தொடருந்து நிலையம் அருகே அமைந்துள்ள்தால், புனே, பிம்பிரி-சிஞ்ச்வடு தானே மற்றும் மும்பை போன்ற நகரங்களில் பணி செய்பவர்கள் அவுந்து பகுதியில் அதிகம் குடியிருக்கின்றனர். 

அவுந்து பகுதியின் பரிஹார் சௌக்கில் அமைந்த வெஸ்ட் என்ட் பகுதியில் 67,500 சதுர அடி (17 ஏக்கர்) பரப்பளவில் அமைந்த 250 அடுக்கு மாடி வீடுகள், 5 நட்சத்திர ஹில்டன் ஹோட்டல், ஐமேகஸ் திரையரங்கத்துடன் கூடிய வணிக வளாகம் அமைந்துள்ளது.

சீர்மிகு புனே நகரத் திட்டத்தின் கீழ் அவுந்து பகுதியின் சாலைகள் சர்வதேச தரத்துடன் மாற்றி அமைக்கப்படுகிறது. 

## அவுந்து பகுதிகள்
அவுந்து பழைய அவுந்து மற்றும் புது அவுந்து பகுதி என இரண்டாக  உள்ளது. புது அவுந்து பகுதியில் அடுக்கு மாடி வளாகங்கள் அதிகம் உள்ளது. முளா ஆறு பாயும் அவுந்து புறநகர் பகுதியில் சாங்கவி, புனே பல்கலைக்கழகம், மகாராட்டிரா ஆளுநர் மாளிகை அமைந்துள்ளது.

## மருத்துவ மனைகள்
* சாஸ்வத் மருத்துவமனை 
* விட்டல் லைப் மெடிபாயிண்ட் மருத்துவமனை  
* இனாம்தார் இதய மருத்துவமனை  
* சிரேயஸ் மருத்துவமனை 
* அக்மி பல் மருத்துவமனை  
* சிரத்தா மருத்துவமனை
* மான் மருத்துவமனை
* எய்ம்ஸ் அவுந்து மருத்துவமனை 

## இதனையும் காண்க
* பிம்பளே குரவ்
* பிம்பளே சௌதாகர்
* பிம்பிரி
* சிஞ்ச்வடு
* சாங்கவி
* ஹிஞ்சவடி
* போசரி

## மேற்கோள்கள்

பகுப்பு:புனே
கோட்டை வெங்கடரமணா கோயில், பெங்களூரு

[thumb|250x250px| பெங்களூரில் உள்ள கோட்டை வெங்கடரமணா கோயிலின் ''[கோபுரம்* மற்றும் *விமானம்*  ]]
[[படிமம்:Kote_Srinivasa_Temple_at_Bangalore.jpg|வலது|thumb| கோட்டை வெங்கடரமணா கோவிலில் உள்ள ஒரு சன்னதிக்கு மேல் அமைந்துள்ள *விமானம்*  (கோபுரம்) ]]
*'கோட்டை வெங்கடரமணா கோயில்*' [[இந்தியா|இந்தியாவின்]] [[பெங்களூர்|பெங்களூரு]] [[நான்காம் கிருட்டிணராச உடையார்|கிருஷ்ணராஜேந்திர சாலையில்]] அமைந்துள்ள ஒரு [[இந்து]] கோவிலாகும். இது [[வெங்கடாசலபதி|வெங்கடேஸ்வரர்]] கடவுளுக்கு அர்ப்பணிக்கப்பட்டுள்ளது. இக் கோயிலின் அமைப்பு,   [[திராவிடக் கட்டிடக்கலை|திராவிட]]  பாணி,  [[விஜயநகரக் கட்டிடக்கலை|விஜயநகர]] காலத்திய கட்டிடக்கலை பாணியைப் பின்பற்றி 1689 ஆம் ஆண்டு கட்டப்பட்டுள்ளது. இக்கோயிலை, அப்போதைய  [[மைசூர்]]  ஆட்சியாளராக இருந்த [[சிக்க தேவராச உடையார்|சிக்க தேவராச]] [[உடையார் அரச குலம்|உடையார்]]  கட்டியுள்ளார்.   

== கோயில் திட்டம் ==
17 ஆம் நூற்றாண்டின் பிற்பகுதியில் வெங்கடரமணா கோயில் பழைய கோட்டையின் அருகே இருந்தது. ("கோட்டை" என்பது கன்னட மொழியில் "*கோட்" என அழைக்கப்படுகிறது.* ) இது, ஒரு காலத்தில் மைசூர் வோடியார் அரச குடும்பத்தின் வசிப்பிடமாக இருந்தது. பின்னர் [[மைசூர் அரசு|மைசூர்]] [[மைசூர் அரசு|இராச்சியத்தின்]]  பிற்கால ஆட்சியாளரான [[திப்பு சுல்தான்|திப்பு சுல்தானின்]] அரண்மனையாக மாறியது.   இக் கோயிலின்  ஒரு கருவறை  மைய மண்டபத்துடன் இணைக்கப்பட்டுள்ளது.   இதன், முன் கூடம் , கருவறை ஆகியவற்றின் சுவர்களில் ஓவியங்கள் காணப்படவில்லை.  ஆனால் கருவறையில் உறைந்திருக்கும் தெய்வ சிற்பங்களின் வரிசைக்கு ஏற்றாற்போல், ஒட்டுமொத்தமாக கோயில் மிதமான அலங்கார வேலைகளை வெளிப்படுத்துகிறது.  மைசூரில் உள்ள அரண்மனை வளாகத்திற்குள் உள்ள கோயில்களில் பயன்படுத்தப்படும் பொதுவான திட்டத்தை இக் கோயிலின் கட்டிடக்கலை பாணி பின்பற்றுகிறது. இந்த மண்டபத்தின் நான்கு திசைகளிலும் *யாளிகளுடன்* (இந்து புராணத்தில் சொல்லப்படும் மிருகங்கள்) மாறி மாறி "கொலோனெட்டுகளின் கொத்துகள்" கொண்ட தூண்களால்  உச்சவரம்பு ஆதரிக்கப்படுகிறது. இது ஒவ்வொரு மைய நெடுவரிசைகளிலும் காணப்படுகிறது.  இங்கு கொண்டாடப்படும் முக்கிய திருவிழா  [[வைகுண்ட ஏகாதசி|வைகுந்த ஏகாதசி]]  ஆகும்.  இத்திருவிழாவிற்கு,  ஆயிரக்கணக்கான பக்தர்கள் கோயிலுக்கு வருகின்றனர்.  இந்த கோயில் புதையல் வேட்டைக்கான அமைப்பை ரிடில் ஆஃப் தி செவன்த் ஸ்டோன் என்ற புத்தகத்தில் வழங்கியது  

== படத்தொகுப்பு  ==
<gallery>
படிமம்:Mantapa (hall) in Kote Venkataramana Swamy Temple at Bengaluru.JPG|பெங்களூரு, கோட்டை வெங்கடரமணா கோயிலில் உள்ள கருவறைக்கு செல்லும் வழியில் காணப்படும் அலங்கரிக்கப்பட்ட  மண்டபம். நடுவில் உள்ள *யாளி'' தூண்கள் மண்டபத்தின் உச்சவரம்பை ஆதரிக்கின்றன. 
படிமம்:Mantapa (hall) pillars in Kote Ventakaramana Swamy Temple at Bengaluru.JPG|பெங்களூருவில் உள்ள கோட்டை வெங்கடரமணா கோயிலில் உள்ள மண்டபத்திற்குள் காணப்படும் யாளி  தூண். 
படிமம்:Gopura (tower) over shrine in Kote Venkataramana Swamy Temple (17th century) at Bengaluru.JPG|பெங்களூரில் உள்ள கோட்டை வெங்கடரமணா கோயிலின் ஒரு கோபுரம்.  
படிமம்:Yali Pillar of mantapa (hall) in Kote Venkataramana Swamy temple at Bengaluru.JPG| பெங்களூரு கோட்டை வெங்கடரமணா கோவிலில் உள்ள ஒரு யாளி தூணின் காட்சி.  


## குறிப்புகள்

## வெளி இணைப்புகள்

பகுப்பு:பெங்களூரில் உள்ள இந்துக் கோயில்கள்
பகுப்பு:17-ஆம் நூற்றாண்டு இந்து கோயில்கள்
லெப்டோபெலிசு கால்கரடசு

**லெப்டோபெலிசு கால்கரடசு** *(Leptopelis calcaratus)* எனும் தவளையானது ஆர்த்ரோலெப்டிடே குடுப்பத்தினைச் சார்ந்த ஓர் இனமாகும். இது தென்கிழக்கு நைஜீரியா, கமரூன், தேன்மேற்கு மத்திய அமெரிக்க குடியரசு, ஈகுடோரியல் கின் (பயாகோ தீவினை உள்ளடக்கிய) காபோன், கொங்கோ குடியரசு, கொங்கோ மக்களாட்சி குடியரசுப் பகுதிகளில் காணப்படுகிறது. இதன் பொதுப்பெயரான எபுலென் வன மரத்தவளை என்பது, இத்தவளையின் பிறப்பிடமான எபுலெனை நினைவிப்படுத்தும் விதமாக அமைந்துள்ளது.

## வகைப்பாட்டியல்
1906 ஆம் ஆண்டு பெல்ஜியம்-இங்கிலாந்து விலங்கியலாளர் ஜியார்ஜ் ஆல்பர்ட் பவுலென்ஜெர் இத்தவளையினை விவரித்துக் கூறினார். கேமரனில் உள்ள எபுலென் மற்றும் ஈகுடோரியல் குனியாவில் உள்ள ரியோ பெனிடோ மாவட்டத்தில் காணப்படும் தூய யோவான் முனையில் சேகரிக்கப்பட்ட மாதிரிகளின் அடிப்படையில் இத்தவளையானது விவரிக்கப்பட்டது. ஆனால் *லெப்டோபெலிசு கால்கரடசசினை* *லெப்டோபெலிசு ரப்பசு* என விவரித்து இருந்தார். 1973ல் காங்கோ ஆற்றில் இதன் துணைச் சிற்றினமான *லெப்டோபெலிசு கால்காரடசு மெரிடிஓனெலிசு,* ரேமண்ட லாரெண்டால் விவரிக்கப்பட்டது. 

## விளக்கம்
முதிர்வடைந்த ஆண் தவளைகள்  நீளமாகவும், பெண் தவளைகள்  நீள உடலை கொண்டவை. இந்த இனத்தின் குதிகாலில் வெள்ளை முள்போன்ற பகுதி உள்ளது. முதுகுப்பகுதியில் ஒரு இருண்ட, பின்தங்கிய-சுட்டிக்காட்டும் முக்கோணத்துடன் சாம்பல் நிறமாகவும், பரந்த இருண்ட டார்சல் பேண்ட் பெரும்பாலும் பார்கள் அல்லது பக்கவாட்டு புள்ளிகளாகவும் பிரிக்கப்படுகிறது. கண்ணின் கீழ் பெரும்பாலும் வெண்புள்ளி ஒன்று உள்ளது. கான்டஸ் ரோஸ்ட்ராலிஸ் கோணமானது. கால்களில் வலைப்பக்கம் விரிவானது.   

*எல். சி.* குதிகால் குறைவாக வளர்ச்சியடைவதன் மூலமும், விரிவான வலைப்பக்கத்தைக் கொண்டிருப்பதன் மூலமும், மற்றும் பிற சிறிய உருவ வேறுபாடுகளாலும் பரிந்துரைக்கப்பட்ட கிளையினங்களிலிருந்து *மெரிடோனலிஸ்* வேறுபடுகிறது.

## வாழ்விடம் மற்றும் பாதுகாப்பு
*லெப்டோபெலிஸ் கல்கரட்டஸ்* என்பது தாழ்வான மற்றும் மொன்டேன் மழைக்காடுகளில் கடல் மட்டத்திலிருந்து  வரை உயரத்தில் காணப்படும் ஒரு ஆர்போரியல் தவளை ஆகும்     கடல் மட்டத்திற்கு மேலே, அதிகமாக இருக்கலாம். இது இரண்டாம் நிலை வாழ்விடங்களில் வாழாது. மற்ற வகை *லெப்டோபெலிஸைப்* போலவே இருந்தால், அது தண்ணீருக்கு அருகில் தரையில் ஒரு கூட்டில் முட்டையிடும். இது ஒரு பொதுவான இனம், ஆனால் அதன் வாழ்விடம் விவசாய விரிவாக்கம், பதிவு செய்தல் மற்றும் மனித குடியிருப்புகளால் ஏற்படும் வாழ்விட இழப்பால் பாதிக்கப்படுகிறது. கோரப் தேசிய பூங்கா (கேமரூன்), மான்டே அலன் தேசிய பூங்கா (எக்குவடோரியல் கினியா), மற்றும் ஜாங்கா-என்டோகி தேசிய பூங்கா (மத்திய ஆபிரிக்க குடியரசு) உள்ளிட்ட பல பாதுகாக்கப்பட்ட பகுதிகளில் இது நிகழ்கிறது. 

## மேற்கோள்கள்

பகுப்பு:தவளைகள்
வாகட்

**வாகட்** (**Wakad**) இந்தியாவின் மகாராட்டிரா மாநிலத்தின் புனே மாவட்டம், பிம்பிரி-சிஞ்ச்வடு மாநகராட்சியின் ஒரு பகுதியாகும். மேலும் புனே நகரத்தின் புறநகர் பகுதியாகும்.  

 

வாகட் பகுதிக்கு அருகே அமைந்த ஹிஞ்சவடி பகுதியில் இன்போசிஸ், டாடா கன்சல்டிங்ஸ், காக்னிசன்ட், டெக் மகேந்திரா போன்ற கணினி தொழில்நுட்ப நிறுவனங்கள் அமைந்த இராஜிவ் காந்தி தொழில்நுட்ப பூங்கா அமைந்துள்ளது. வாகட் பகுதியில் இந்திரா கல்லூரி, ஜெ எஸ் பி எம் கல்லூரி, விஸ்டம் உயர்நிலைப்பள்ளி, அக்சரா பன்னாட்டுப் பள்ளி, யூரோ பள்ளி, ஜி கே குருகுலப் பள்ளிபோன்ற கல்வி நிறுவனங்கள் உள்ளது.

போசரி - வாகட் சாலை, சாங்கவி - கிவாலே சாலை, தத்தா மந்திர் சாலை, காத்ரஜ் - தேகு ரோடு கண்டோன்மென்ட் சுற்றுச்சாலை, பூம்கர் சௌக் சாலை, கேலவாடி சாலைகள் வாகட் வழியாகச் செல்கிறது. ஹிஞ்சவடி - சிவாஜி நகர் மெட்ரோ இரயில், வாகட் வழியாக செல்ல திட்டமிட்டு அமைக்கப்படுகிற்து. 

## மேற்கோள்கள்

பகுப்பு:புனே
அரியநாயகியம்மன் கோயில், கீழாநிலைக்கோட்டை

**அரியநாயகியம்மன் கோயில்** தமிழ்நாட்டில் புதுக்கோட்டை மாவட்டம், திருமயம் வட்டத்தில் கீழாநிலைக்கோட்டையில் அமைந்துள்ள அம்மன் கோயிலாகும்.

## அமைவிடம்
இக்கோயில் அறந்தாங்கி-காரைக்குடி சாலையில் 14 கி.மீ. தொலைவில் இக்கோயில் அமைந்துள்ளது.

## மூலவர்
இக்கோயிலின் மூலவர் அரியநாயகி அம்மன் ஆவார்.

## சிறப்பு
இது வல்லம்பர் சமுதாய கிராம மக்களின் குலதெய்வமாக இந்த அம்மன் உள்ளார். ஆடி மாத கடைசி செவ்வாய்க்கிழமை மது எடுப்புத் திருவிழா கொண்டாடப்படுகிறது.
தமிழகத்தின் ஆறாவது கற்றளி கோவிலாகும்.

## திறந்திருக்கும் நேரம்
காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். ஆனித் திருவிழா 11 நாள்கள், ஆடி செவ்வாய் திருவிழா 10 நாள்கள் புரட்டாசி நவராத்திரி 9 நாள்கள் சிறப்பாகக் கொண்டாடப்பெறுகின்றன. ஆனித் திருவிழாவில் 11ஆம் நாளன்று பூக்களால் செய்யப்பட்ட தேரிஅம்மன் பவனி வருகிறார்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமக் கோயில்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள்
நான் பிரகாசன்

**நான் பிரகாசன்** *(Njan Prakashan)* என்பது 2018 இந்திய மலையாள- மொழியில் வெளிவந்த நையாண்டி நகைச்சுவைத் திரைப்படமாகும். இதை சீனிவாசன் என்பவர் எழுதி சத்யன் அந்திக்காடு என்பவர் இயக்கியுள்ளார்.  மேலும் நடிகர் பகத் பாசில் முக்கியக் கதாபாத்திரத்தில் நடித்துள்ளார். *புல்மூன் சினிமா* என்ற நிறுவன பதாகையின் கீழ் சேது மன்னார்காடு என்பவர் படத்தை தயாரித்திருந்தார். இந்தப் படம் 2018 திசம்பர் 21 அன்று வெளியாகி, மிகவும் நேர்மறையான விமர்சனங்களைப் பெற்றது. திரையரங்க வசூலில், வெளியான 40 நாட்களில் உலகளவில் ₹ 52 கோடி வசூல் செய்தது. இது எல்லா காலத்திலும் அதிக வசூல் செய்த மலையாளப் படங்களில் ஒன்றாகும்.

## கதை
இது வெளிநாடுகளுக்கு, குறிப்பாக ஜெர்மனிக்கு செல்ல ஏங்கும் பிரகாசன் என்ற மனிதனின் கதையாகும். அவனது பெயர் சற்று பழமையானது என்று எண்ணி தனது பெயரை பி. ஆர். ஆகாஷ் என்று மாற்றிக் கொள்கிறான். ஒரு செவிலியராக தகுதி பெற்றிருந்தாலும், குறைந்த ஊதியம் மற்றும் நன்றியற்ற தன்மை காரணமாக செவிலியர் தொழிலில் நுழைவதற்கான யோசனையை விரும்பவில்லை. இத்தொழில் ஆண்களை விட பெண்களுக்கு மிகவும் பொருத்தமானது என்று நம்புகிறான். அவன் ஒரு வெளிநாட்டு குடிமகளை திருமணம் செய்துகொண்டு குடும்ப விசாவைப் பெறுவதன் மூலம் வெளிநாடு செல்ல தீவிரமாக முயற்சிக்கிறார்.

பிரகாசன் தனது காதலி சலோமி (நிகிலா விமல்) ஜெர்மனி செல்ல தனது நண்பர் கோபால் ஜி (சிறீனிவாசன்) என்பவர் உதவியை நாடுகிறான். ஆனால் சலோமி பிரகாசை ஏமாற்றுகிறாள். வெளிநாட்டில் வேறொரு நபருடன் சலோமின் புகைப்படத்தைப் பார்த்த பிரகாசன் அதிர்ச்சிக்கு ஆளாகிறான். கோபால் ஜி தன்னிடம் வாங்கிய தொகையை திருப்பிச் செலுத்த அவரது அறிவுறுத்தலின்படி ஒரு நோய்வாய்ப்பட்ட பெண்ணைக் கவனிக்க ஆண் செவிலியராக சேர வேண்டிய கட்டாயம் ஏற்படுகிறது. இப்போது கதை இந்த இருவருக்கும் இடையில் உருவாகும் நட்புப் பிணைப்பின் மூலம் நகர்கிறது.

பிரகாசன் கவனித்துக் கொள்ளும் அந்த நோயாளிப் பெண் எதிர்பாராத விதமாக இறந்துவிடுகிறாள். இது இவனுக்குள் ஆழமான தாக்கத்தை ஏற்படுத்துகிறது. பிரகாசன் தன்னை ஒரு யதார்த்தமான மற்றும் அடித்தள மனிதனாக மாற்றிக் கொள்கிறான். செவிலியர் பணி என்பது வருமானத்திற்கான ஒரு வழி மட்டுமல்ல, மாறாக, தேவைப்படும் மக்களுக்கு உதவுவதற்கான ஒரு வழியாகும் என்பதை அவன் உணர்ந்து கொள்கிறான்.

## இசை
இசையமைப்பாளர் ஷான் ரகுமான் சத்யன் அந்திகாடுடன் முதலில் இணைந்து இந்த படத்திற்கு இசையமைத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:இந்திய நகைச்சுவைத் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:2018 மலையாளத் திரைப்படங்கள்
நெய்யாறு காட்டுயிர் உய்விடம்

**நெய்யாறு காட்டுயிர் உய்விடம்** (*Neyyar Wildlife Sanctuary*) என்பது தென்னிந்திய மாநிலமான, கேரளத்தின்,  மேற்கு தொடர்ச்சி மலையில், தெற்குப் பகுதியுல் உள்ள ஒரு கானுயிர் உய்விடம் ஆகும். இந்தக் உய்விடம் மொத்தம்   பரப்பளவில் உள்ளது. இது 77 ° 8 ’முதல் 77 ° 17’ கிழக்கு தீர்க்கரேகை மற்றும் 8 ° 29 ’முதல் 8 ° 37’ வடக்கு அட்சரேகை, இடையே    அமைந்துள்ளது. இது 1958 ஆம் ஆண்டில் சரணாலயமாக அறிவிக்கப்பட்ட போதிலும், வனவிலங்கு பாதுகாப்பு பணியில் அதிகம் செய்யப்படவில்லை, 1985 இல், ஒரு தனி காட்டுயிர் பிரிவு அமைக்கப்பட்டது, இதன் விளைவாக, பாதுகாப்பு முயற்சிகள் வேகம் கூடியது. 

## நிலவியல்
இது நெய்யாறு மற்றும் அதன் துணை ஆறுகளான முல்லையறு மற்றும் கல்லாறு ஆகியவற்றிற்கான வடிகால் படுகை ஆகும். 1868 மீட்டர் உயரம் கொண்ட அகத்தியமலை மிக உயர்ந்த சிகரமாகவும் மிக முக்கியமான அடையாளமாக உள்ளது. 

## காலநிலை
இப்பகுதியின் சராசரி கோடை வெப்பநிலை 35 டிகிரி செல்சியசாகவும்,  குளிர்கால சராசரி வெப்பநிலை 16 டிகிரி செல்சியஸ் ஆக உள்ளது. மே மற்றும் சூலை மாதங்களுக்கு இடையில் தென்மேற்கு பருவமழையும்,  அக்டோபர் மற்றும் நவம்பர் மாதங்களுக்கு இடையில் வடகிழக்கு பருவமழையானது சராசரியாக 2800 &nbsp; மிமீ. பொழிகிறது. இதன் சுற்றுலாப் பருவ காலம் நவம்பர் முதல் மார்ச் மாதங்களுக்கு இடையில் உள்ளது. 

## தாவரங்களும், விலங்கினங்களும்
இந்த உய்விடத்தில் கணிசமான அளவில் இயற்கை தாவரங்கள் பரவியுள்ளன. இங்குள்ள தாவரங்களின் பன்முகத்தன்மையானது சரணாலயத்தை ஒரு சிறந்த மரபணுக்களின் காப்பிடமாக  பாதுகாத்துவருகிறது. இந்த கானுய்ரகாப்பகத்தில் புலி, சிறுத்தை, தேன் கரடி, யானை, கடமான், கேளையாடு, குல்லாய் குரங்கு, நீலகிரி மந்தி, நீலகிரி வரையாடு உள்ளிட்ட 39 வகையான பாலூட்டிகள் உள்ளன. மேலும் 176 வகையான பறவைகள், 30 வகையான ஊர்வன, 17 வகையான நீர்நிலவாழிகள், 40 வகையான மீன்கள் பதிவாகியுள்ளன.  

1977 ஆம் ஆண்டில் நெய்யற்றில் அமைக்கப்பட்ட  முதலை பண்ணையானது சுமார் 20 சதுப்புநில முதலைகளைக் கொண்டுள்ளது. முதலைகள் மறுவாழ்வு மற்றும் ஆராய்ச்சி மையம் 2007 மே அன்று  நெய்யாறு வனவிலங்கு சரணாலயத்தில் திறக்கப்பட்டது.  

யானை கன்றுகளிலிருந்து  87 வயது யானை வரையிலான பல யானைகளை இந்த பகுதிக்குள் உள்ள நெய்யறு யானை மறுவாழ்வு மைய வளாகத்தில் பராமரிக்கபட்டு வருகிறது, மேலும் பயணிகள் யானை சவாரி மேற்கொள்ளுதல் யானைகளுக்கு உணவளித்தல் ஆகியவற்றை செய்யலாம். 

இங்கு மான் மறுவாழ்வு மையமும் உள்ளது. 

## பார்வையாளர் தகவல்
நெய்யறு கானுயிர் உய்விடத்தின் நிர்வாக வளாகமானது சரணாலய வளாகத்திற்கு வெளியே நெய்யாறு அணையில் இருந்து 1 கிலோமீட்டர் தொலைவில் உள்ளது . அங்கு  தகவல் மையம், பணியாளர்கள் குடியிருப்பு, ஓய்வு இல்லம், இளைஞர் விடுதி ஆகியவை உள்ளன. இந்த சரணாலயத்தில் சுற்றுலாப் பயணிகள் சிங்கப் பூங்காவையும், நெய்யறு நீர்தேக்கத்தை  படகில் சென்று பார்வையிடவும் வசதிகள் செய்யபட்டுள்ளன.  

அருகிலுள்ள தொடருந்து நிலையம்: 20 &nbsp; கி.மீ தொலைவில் உள்ள நெய்யாற்றங்கரை தொடருந்து நிலையம்,  அருகிலுள்ள வானூர்தி நிலையம்: 40 &nbsp; கி.மீ. தொலைவில் உள்ள திருவனந்தபுரம் பன்னாட்டு வானூர்தி நிலையம். 

## மேலும் காண்க

* நெய்யாறு அணை 

## குறிப்புகள்

## வெளி இணைப்புகள்

* நெய்யறு வனவிலங்கு சரணாலயம்  ஏ.ஜே.டி ஜான்சிங், இந்திய வனவிலங்கு நிறுவனம் 

பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள காட்டுயிர் காப்பகங்கள்
பகுப்பு:Coordinates on Wikidata
எஸ். எஸ். கொக்கோ

சாண்டோ **எஸ். எஸ். கொக்கோ** (இறப்பு: 1944) தென்னிந்தியத் திரைப்பட நடிகர் ஆவார். 1930களிலும் 40களிலும் சாகசக் காட்சிகளில், வாள் சண்டை உட்பட சண்டைக் காட்சிகளிலும் நடித்த ஒரு பிரபலமான நகைச்சுவை நடிகர். 

எஸ். எஸ். கொக்கோவின் இயற்பெயர் பசுபலேட்டி சிறீராமுலு நாயுடு என்பதாகும். இவரது தாய்மொழி தெலுங்கு. ஆனாலும் தமிழ் உட்பட பல இந்திய மொழிகள் மட்டுமல்லாமல், பர்மிய, சீன, மலேசிய, சிங்கள மொழிகளும் இவருக்குத் தெரிந்திருந்தது. மௌனப் படங்கள் முதல் பின்னர் பேசும் படங்கள் வரை நடித்தவர். பி.ஆர்.லட்சுமிதேவியுடன் *டூஃபான் குயின்* என்ற இந்திப் படத்திலும் இவர் நடித்திருந்தார். நாடகங்களிலும் இவர் நடித்துள்ளார். இவரது நாடகக் குழு இலங்கைக்கும் சென்று நாடகங்களை நடத்தியுள்ளது.

## இவர் நடித்த திரைப்படங்கள்
*மெட்ராஸ் மெயில் (1936)
*பக்கா ரௌடி (1937)
*மின்னல் கொடி (1937)
*மாணிக்கவாசகர் (1939, பாத்திரம்: காளிமுத்து)
*சந்திரகுப்த சாணக்யா (1940)
*சத்யவாணி (1940)
*சதி மகானந்தா (1940)
*துபான் குயின் (இந்தி, தமிழ், 1940)
*வனமோகினி (1941)
*மந்தாரவதி (1941)
*காலேஜ் குமாரி (1942)

## இறுதிக் காலம்
எஸ். எஸ். கொக்கோ சென்னையில் மாம்பலம் பாண்டி பஜாரில் ஓர் அறையில் தனிமையில் வாழ்ந்து வந்தார். வறுமை, மது போன்றவற்றால் 1944-ஆம் ஆண்டில் மயிலாப்பூர் குளத்தங்கரை ஒன்றில் இவர் இறந்து கிடக்கக் காணப்பட்டார்.

## மேற்கோள்கள்

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1944 இறப்புகள்
பேப்பரா காட்டுயிர் உய்விடம்

**பேப்பாரா வனவிலங்கு சரணாலயம்** (*Peppara Wildlife Sanctuary*) என்பது இந்தியாவின், கேரளத்தின், திருவனந்தபுரத்திற்கு அருகிலுள்ள  ஒரு வனவிலங்கு சரணாலயமாகும் . இது கரமண ஆற்றின் நீர்ப்பிடிப்பு பகுதியில் உள்ளது. இந்த சரணாலயத்திற்குள் மிக உயரமான மலையாக செம்முஞ்சிமோட்டைக் கொண்டுள்ளது. திருவனந்தபுரம் நகரம் மற்றும் புறநகர் பகுதிகளுக்கு குடிநீர் பகிர்மானத்தை அதிகரிக்க கட்டபட்ட பேப்பரா அணையின் பெயர் இந்த சரணாலயத்துக்கு இடப்பட்டது. இப்பகுதியின் சுற்றுச்சூழல் முக்கியத்துவத்தை கருத்தில் கொண்டு, இது 1983 இல் சரணாலயமாக அறிவிக்கப்பட்டது. இதன் நில அமைப்பானது 100 மீ முதல் 1717 மீ வரை உயரம் மாறுபடுகிறது. இந்த சரணாலயமானது வெப்பமண்டல ஈரமான பசுமையான காடுகள் மற்றும் மிரிஸ்டிகா சதுப்பு நிலங்கள் கொண்டதாக 75 கி.மீ. 2 பரப்பளவோடு உள்ளது. பேப்பரா வனவிலங்கு சரணாலயத்திற்கு அருகில் உள்ள தொடருந்து நிலையம்    தொலைவிலுள்ள திருவனந்தபுரம் தொடருந்து நிலையமாகும். இருகில் உள்ள வானூர்தி நிலையம்    தொலைவில் உள்ள திருவனந்தபுரம் வானூர்தி நிலையமாகும்.

## நிலவியல்
பேப்பாரா வனவிலங்கு சரணாலயம் திருவனந்தபுரம்- பொன்முடி சாலையில் &nbsp; திருவனந்தபுரத்தின் வடகிழக்கில் சுமார் 50  கி.மீ. தொலைவில் அமைந்துள்ளது

இதன் மலைப்பாங்கான பகுதிகளின் உயரமானது     முதல்   வரை மாறுபடுகின்றது. சரணாலயத்தின் முக்கிய சிகரங்கள் செம்முஞ்சிமொட்டை (1717 மீ), ஆதிருமலை (1594 மீ), ஆறுமுகம்குன்னு (1457 மீ), கோவில்தேரிமலை (1313 மீ), நச்சியாடிகுன்னு (957 மீ) என்பவையாகும். இப்பகுதியின் ஆண்டு சராசரி மழை    ஆகும். இங்கு பாயும் முதன்மை ஆறுகள் கரமனா ஆறு, அதன் துணை ஆறுகளுமாகும்.

## உயிரியல் மற்றும் சூழலியல்
இங்குள்ள வன வகைகளில் மேற்கு கடற்கரை வெப்பமண்டல பசுமைமாறா காடுகள், தெற்கு மலையக வெப்பமண்டல பசுமைமாறா காடுகள், மேற்கு கடற்கரை அரை பசுமைமாறா காடுகள், தெற்கு ஈரமான கலப்பு இலையுதிர் காடுகள், மைரிஸ்டிகா சதுப்புநிலக் காடுகள், துணை மொன்டேன் மலை பள்ளத்தாக்கு சதுப்பு காடுகள் போன்றவை அடங்கும்.

### மரங்கள்
இங்கு காணப்படும் பொதுவான மரம் இனங்களாக *தெர்மினலியா பானிகுலாட்டா*, டி. பெல்லெரிக்கா*,* *[[வேங்கை (மரம்)|வேங்கை மரம்]]*, பலாக்கியம் எலிப்டிகம்,  *[[நாகமரம்]]*, ஹோப்பியா பர்விஃப்ளோரா, *[[கோங்கு]]*, *[[நாவல் (மரம்)|நாவல் மரம்]]*, லாகர்ஸ்ட்ரோமியா மைக்ரோகார்பா, அல்பீசியா புரோசெரா, *[[ஏழிலைப்பாலை]]*, முதலியன உள்ளளன.

### விலங்குகள்
இந்த சரணாலயத்தில் பலவகையான பாலூட்டிகள், பறவைகள், ஊர்வன, நீர்நிலவாழ்வனவைகள் உள்ளன. இங்கு 43 வகையான பாலூட்டிகள், 233 வகையான பறவைகள், 46 வகையான ஊர்வன, 13 வகையான நீர்நிலவாழ்வன, 27 வகையான மீன்கள் சரணாலயத்தில் உள்ளதாக பதிவாகியுள்ளன. புலி, சிறுத்தை, தேன் கரடி, யானை, கடமான், குல்லாய் குரங்கு, நீலகிரி மந்தி, நீலகிரி வரையாடு ஆகிய பொதுவான பாலூட்டிகள் உள்ளன.

## படக்காட்சியகம்

படிமம்:Peppara Dam Reservoir Gate IMG 20141003 174618.jpg|பேப்பரா அணையின் நுழைவாயில் 
படிமம்:Peppara Dam Reservoir IMG 20141003 174412.jpg|உயரத்தில் இருந்து அணையின் தோற்றம் 


## வெளி இணைப்புகள்

* கேரள சுற்றுலா அதிகாரப்பூர்வ தளம் 
* நெடுமங்காடு பற்றிய தகவல்கள் 

## குறிப்புகள்

பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:திருவனந்தபுரம் மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள காட்டுயிர் காப்பகங்கள்
பகுப்பு:Coordinates on Wikidata
சாஸ்தார் கோயில், கன்னங்காரக்குடி

**சாஸ்தார் கோயில்**, தமிழ்நாட்டில் புதுக்கோட்டை மாவட்டத்தில் திருமயம் வட்டத்தில் கன்னங்காரக்குடி என்னும் இடத்தில் உள்ள ஒரு ஐயனார் கோயிலாகும்.

## அமைவிடம்
திருமயத்திலிருந்து 16 கி.மீ. தொலைவில் கன்னங்காரக்குடி என்னுமிடத்தில் இக்கோயில் அமைந்துள்ளது.

## இறைவன், இறைவி
இக்கோயிலில் உள்ள இறைவன் சாஸ்தார் ஐயனார். இறைவி பூரணி, புஷ்கலை. இக்கோயில் அர்த்த மண்டபம், மகாமண்டபம், கருவறை ஆகியவற்றைக் கொண்டு அமைந்துள்ளது. 1954 மற்றும் 1996இல் இக்கோயிலின் குடமுழுக்குகள் நடைபெற்றுள்ளன.

## சிறப்பு
கண்ணன் என்ற பக்தருக்காக குடிகொண்ட கோயில். மனோவியாதி, பில்லி சூனியம் போன்றவற்றால் பாதிக்கப்பட்வர்கள் இங்கு ஏழு நாள் முதல் ஒரு மண்டலம் தங்கி, குளத்தில் நீராடி இவரை வழிபட்டால் அவற்றிலிருந்து விடுபடுவதாகக் கூறப்படுகிறது.

## திறந்திருக்கும் நேரம்
காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 5.30 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.00 வரையிலும் திறந்திருக்கும். பங்குனி மாதத்தில் பங்குனித் திருவிழா 10 நாள்கள் சிறப்பாகக் கொண்டாடப்பெறுகிறது. நவராத்திரி, சிவராத்திரி விழாக்களும் சிறப்பாகக் கொண்டாடப்படுகின்றன.

## மேற்கோள்கள்

பகுப்பு:புதுக்கோட்டை மாவட்டத்திலுள்ள இந்துக் கோயில்கள்
பகுப்பு:புதுக்கோட்டை மாவட்டத்திலுள்ள கிராமக் கோயில்கள்